**26**

Na podlagi 19. člena Zakona o računovodstvu (Uradni list RS, št. 23/99, 30/02-ZJF-C in 114/06-ZUE), drugega odstavka 48. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), drugega odstavka 16. člena Odloka o ustanovitvi Javnega zavoda Mladinski center Nova Gorica (Uradni list RS, št. 47/16 – uradno prečiščeno besedilo – UPB1, 50/17 in 31/21) ter 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_\_ sprejel naslednji

S K L E P

1.

Javni zavod Mladinski center Nova Gorica, Bazoviška 4, 5000 Nova Gorica, presežek prihodkov nad odhodki iz preteklih let, razporedi na naslednji način:

* za prenovo kopalnice v 1. nadstropju počitniške hiše Čepovanka v višini 16.910,70 EUR,
* 27.769,29 EUR – nerazporejena sredstva.

2.

Ta sklep velja takoj.

Številka: 609-32/2024

Nova Gorica, dne

 Samo Turel

|  |  |
| --- | --- |
|   |  ŽUPAN |

Številka: 609-32/2024-17

Nova Gorica, dne 26. marca 2025

O B R A Z L O Ž I T E V

Javni zavod Mladinski center Nova Gorica je z dopisom z dne 24. 3. 2025 Mestni občini Nova Gorica predlagal porabo dela presežka prihodkov nad odhodki v višini 16.910,70 EUR, ki ga je javni zavod ustvaril v preteklih letih delovanja, za namen prenove kopalnice v 1. nadstropju počitniške hiše Čepovanka.

Skupni presežek preteklih let znaša 44.679,99 EUR, kar pomeni, da ostane del presežka v višini 27.769,29 EUR nerazporejen.

Mestna občina Nova Gorica določa namen in način porabe sredstev skladno s 1. točko izreka tega sklepa.

1. **Počitniška hiša Čepovanka:**

Mladinski center Nova Gorica od leta 2011 upravlja s počitniško hišo Čepovanka, ki je v lasti Mestne občine Nova Gorica. Omenjeni objekt se v spomladansko poletnih mesecih uporablja predvsem za namene obšolskih dejavnosti (naravoslovni dnevi, tehnični dnevi, šola v naravi…). Za nemoteno obratovanje objekta in za zagotavljanje standardov je potrebno izvesti prenovo kopalnice v 1. nadstropju hiše.

Pravni temelj za sprejetje predlaganega sklepa so naslednji akti:

* 19. člen Zakona o računovodstvu (Uradni list RS, št. 23/99, 30/02-ZJF-C in 114/06-ZUE), ki določa, da pravne osebe ugotavljajo v izidu poslovanja presežek prihodkov nad odhodki; presežek se razporeja v skladu z zakonom in odločitvijo ustanovitelja pravne osebe,
* drugi odstavek 48. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), ki določa, da sme zavod presežek prihodkov nad odhodki uporabiti le za opravljanje in razvoj dejavnosti, če ni z aktom o ustanovitvi drugače določeno,
* 19. člena Statuta Mestne občine Nova Gorica (Uradni list RS, št. 13/12, 18/17 in 18/19), ki med drugim določa, da mestni svet odloča o drugih zadevah, določenih z zakonom,
* drugi odstavek 16. člena Odloka o ustanovitvi Javnega zavoda Mladinski center Nova Gorica (Uradni list RS, št. 47/16 – uradno prečiščeno besedilo – UPB1, 50/17 in 31/21), ki določa, da o namenu in načinu razporeditve presežkov prihodkov nad odhodki, nastalih na podlagi izvajanja tako javne službe kot tržne dejavnosti odloča ustanovitelj na predlog direktorja zavoda in po predhodnem mnenju sveta zavoda.

K predlogu o razporeditvi presežka prihodkov nad odhodki je bilo dano predhodno mnenje (sklep) Sveta zavoda Javnega zavoda Mladinski center Nova Gorica.

**Glede na navedeno Mestnemu svetu Mestne občine Nova Gorica predlagamo, da predlog sklepa obravnava in ga sprejme.**

Samo Turel

 ŽUPAN

Pripravila:

mag. Marinka Saksida

vodja Oddelka za družbene dejavnosti

mag. Robert Cencič

višji svetovalec za družbene dejavnosti

PRILOGA:

* Sklep Sveta zavoda Javnega zavoda Mladinski center Nova Gorica št. 10/2025 z dne 21. 3. 2025.